Ρόκε Ζούνιορ

Ο Ζοζέ Βίτορ Ρόκε Ζούνιορ (πορτογαλικά: José Vítor Roque Júnior) (γενν. 31 Αυγούστου 1976), ευρύτερα γνωστός ως Ρόκε Ζούνιορ, είναι Βραζιλιάνος πρώην ποδοσφαιριστής, ο οποίος αγωνιζόταν ως αμυντικός.

Έκανε 48 συμμετοχές για την Εθνική Βραζιλίας και ήταν μέλος της νικήτριας ομάδας στο Παγκόσμιο Κύπελλο του 2002. Είναι ένας από τους τέσσερις παίκτες που έχουν κερδίσει το Κόπα Λιμπερταδόρες, το ΟΥΕΦΑ Τσάμπιονς Λιγκ 2002-03 και το Παγκόσμιο Κύπελλο, με τους άλλους να είναι οι Ροναλντίνιο, Καφού, Ντίντα και Χουλιάν Άλβαρες.

Σταδιοδρομία σε συλλόγους 
Ο Ρόκε Ζούνιορ κατά τη διάρκεια της σταδιοδρομίας του, έπαιξε για τις Σανταριτένσε, Σάο Ζοζέ, Παλμέιρας, ΑΚ Μίλαν, Λιντς Γιουνάιτεντ, Σιένα, Μπάγερ Λεβερκούζεν, ΜΣΦ Ντούισμπουργκ, Αλ Ραγιάν και Ιτουάνο. Είναι ένας εμβληματικός ποδοσφαιριστής για την Παλμέιρας, καθώς έπαιξε περισσότερα από 200 επίσημα παιχνίδια για αυτήν. Η μεγαλύτερη επιτυχία του στο ποδόσφαιρο συλλόγων ήρθε παίζοντας για την Παλμέιρας, με την οποία κέρδισε το Κόπα Λιμπερταδόρες το 1999 και με την Μίλαν, με την οποία κέρδισε το ΟΥΕΦΑ Τσάμπιονς Λιγκ 2002-03. Στον τελικό του Τσάμπιονς Λιγκ έπαιξε ηρωικά το μεγαλύτερο μέρος της παράτασης κουβαλώντας έναν σοβαρό τραυματισμό.

Υπήρχε ενθουσιασμός στο Έλαντ Ρόουντ όταν ο Πίτερ Ριντ έφερε τον Ρόκε στη Λιντς ως δανεικό, αλλά ήταν σύντομος, καθώς η ομάδα δέχθηκε 25 γκολ στις 7 εμφανίσεις του, αποτυγχάνοντας να κερδίσει και γνώρισε 6 ήττες, με τον Ρόκε να αποβάλλεται στο εντός έδρας ντεμπούτο του εναντίον της Μπέρμιγχαμ Σίτι. Ωστόσο, σκόραρε 2 γκολ σε ένα παιχνίδι για το Λιγκ Καπ Αγγλίας εναντίον της Μάντσεστερ Γιουνάιτεντ (η Λιντς έχασε 3–2), αλλά η περίοδος του στη Λιντς δεν θεωρήθηκε επιτυχημένη.

Τον Σεπτέμβριο του 2008, η Παλμέιρας τον υπέγραψε από την Αλ Ραγιάν ως δανεικό μέχρι το τέλος της σεζόν.

Μετά την αποχώρησή του από την Παλμέιρας το Νοέμβριο του 2008, προσφέρθηκε σε συλλόγους της A-League τον Απρίλιο και ήταν σε συζητήσεις με την Αβαΐ τον Ιούλιο, αλλά τίποτα από τα δύο δεν υλοποιήθηκε. Τον Φεβρουάριο του 2010, η Ιτουάνο υπέγραψε με τον πρώην διεθνή Βραζιλιάνο, ο οποίος είχε παίξει για τελευταία φορά το 2008 για την Παλμέιρας.

Εθνική ομάδα 
Ο Ρόκε Ζούνιορ είχε επιτυχία με την Εθνική Βραζιλίας, με την οποία έπαιξε σε 48 αγώνες (δύο από αυτούς ανεπίσημους) και σημείωσε 2 γκολ, και ήταν επίσης αρχηγός σε πολλές περιπτώσεις. Ήταν βασικός στην κατάκτηση του Παγκοσμίου Κυπέλλου του 2002, αποτελώντας την αμυντική γραμμή με τους Λούσιο και Εντμίλσον. Αργότερα κλήθηκε για το Κύπελλο Συνομοσπονδιών του 2005, αλλά δεν ήταν στην ομάδα για το Παγκόσμιο Κύπελλο του 2006 λόγω τραυματισμού. Έκανε την τελευταία του συμμετοχή το 2005 και ανακοίνωσε την αποχώρησή του στις 4 Σεπτεμβρίου 2007.

Σταδιοδρομία ως προπονητής

Στατιστικά σταδιοδρομίας

Με εθνική

Διακρίσεις 
Παλμέιρας

 Καμπεονάτο Παουλίστα: 1996, 2008
 Κύπελλο Βραζιλίας: 1998
 Κόπα Μερκοσούρ: 1998
 Κόπα Λιμπερταδόρες: 1999
 Τουρνουά Ρίο-Σάο Πάολο: 2000

Μίλαν

 ΟΥΕΦΑ Τσάμπιονς Λιγκ: 2002–03
 Κύπελλο Ιταλίας: 2002–03

Βραζιλία

 Παγκόσμιο Κύπελλο: 2002
 Κύπελλο Συνομοσπονδιών: 2005

Παραπομπές

Εξωτερικοί σύνδεσμοι 
 
 
 Who's who - Roque Junior στο Leverkusen.com

Βραζιλιάνοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Βραζιλίας
Ποδοσφαιριστές Παγκοσμίου Κυπέλλου 2002
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Κυπέλλου Συνομοσπονδιών FIFA 2005
Παίκτες νικητές Κυπέλλου Συνομοσπονδιών FIFA
Ποδοσφαιριστές Σάο Ζοζέ Εσπόρτε Κλούμπε
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Σοσιεντάντε Εσπορτίβα Παλμέιρας
Παίκτες νικητές Κόπα Λιμπερταδόρες
Ποδοσφαιριστές ΑΚ Μίλαν
Ποδοσφαιριστές Σέριε Α
Ξένοι ποδοσφαιριστές στην Ιταλία
Βραζιλιάνοι ποδοσφαιριστές στο εξωτερικό
Παίκτες νικητές ΟΥΕΦΑ Τσάμπιονς Λιγκ
Ποδοσφαιριστές Λιντς Γιουνάιτεντ
Ποδοσφαιριστές Πρέμιερ Λιγκ
Ξένοι ποδοσφαιριστές στην Αγγλία
Ποδοσφαιριστές ΑΚ Σιένα
Ποδοσφαιριστές Μπάγερ Λεβερκούζεν
Ποδοσφαιριστές Μπούντεσλιγκα
Ξένοι ποδοσφαιριστές στη Γερμανία
Ποδοσφαιριστές ΜΣΦ Ντούισμπουργκ
Ποδοσφαιριστές Αλ Ραγιάν ΣΚ
Ποδοσφαιριστές Πρωταθλήματος Κατάρ
Ξένοι ποδοσφαιριστές στο Κατάρ
Ποδοσφαιριστές Ιτουάνο Φουτεμπόλ Κλούμπε
Βραζιλιάνοι προπονητές ποδοσφαίρου